《次韵》
宋代·杨蟠

零落东山老佛师，古来独往似君稀。
雪边气候春将破，林下神君句欲飞。
后日当寻慧远社，何人更赠大颠衣。
一篇感发浑闲事，须脱青衫动少微。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。